ইংল্যান্ডে টেস্ট সিরিজ হেরে ফিরেছে ভারত। হারের বেদনার মধ্যে হারিয়ে গিয়েছে ঋশভ পন্থের রেকর্ড। আইসিসি টুইট করার পরই সে কথা সামনে এসেছে। পাঁচ ম্যাচের সিরিজ ৪-১ এ হেরে গিয়েছে ভারত। পঞ্চম টেস্টের আগেই ভারত সিরিজ হেরে গিয়েছিল। শেষ টেস্ট ছিল মানরক্ষার, তাতেও হেরে গিয়েছে ভারত। তার মধ্যেই এসেছে জোড়া সেঞ্চুরি। সেখানেই যে ভারতের হয়ে রেকর্ড করে ফেলেছেন পন্থ, তা কারও নজরেই আসেনি। হারলেও পঞ্চম টেস্টে সব বিভাগেই আশাব্যাঞ্জক পারফর্ম্যান্স করেছেন ভারতীয়রা।